Aurel Baranga

Ioan Aurel Baranga (născut Aurel Leibovici, n. 20 iunie 1913, București – d. 10 iunie 1979, București) a fost un poet și dramaturg român de origine evreiască.

Biografie
A obținut bacalaureatul la Liceul „Matei Basarab” din București în 1931 și a absolvit Facultatea de Medicină în 1938.

Baranga a debutat cu versuri în revista Bilete de papagal a lui Tudor Arghezi. Aurel Baranga a editat, împreună cu Gherasim Luca, Paul Păun și Sesto Pals, revista de avangardă Alge. Scriitorul a colaborat la revista de avangardă unu, editată de Sașa Pană și Moldov. În 1948, a scris textul imnului României comuniste din anii 1948-1953 "Zdrobite cătușe", muzica fiind compusă de Matei Socor. Tot în 1948, Aurel Baranga a primit ca „sarcină de partid” să înființeze revista de satiră și umor Urzica. Din 1949 și până la sfârșitul vieții (10 iunie 1979) a fost redactor-șef la Urzica.

În anii 1969-1974 a fost membru în Comitetul Central al Partidului Comunist Român. Conform ar fi locuit în Israel in anii 1970.

Viață personală 
A fost căsătorit cu actrița Marcela Rusu, fosta soție a lui Alexandru Bârlădeanu. Aurel Baranga a avut un fiu, Harry Baranga.

Opere 
 Poeme în abis, 1933
 Ninge peste Ucraina, 1945
 Marea furtună, Fundația pentru literatură și artă, București, 1946
 Bal în Făgădău, comedie proletcultistă, 1946
 Vocea Americii, 1948
 Recolta de aur, 1949
 Sufletul arendașoaiei, 1949
 Iarbă rea. Piesă în trei acte, Editura de stat, București, 1949 (prefațată de Sanda Diaconescu)
 Pentru fericirea poporului, în colaborare cu Nicolae Moraru (acel „rusificator al culturii românești”), 1950
 Bulevardul Împăcării, 1950
 Voința de pace a popoarelor nu poate fi înfrântă, 1951
 L'ivraie, Éditions "Le Livre", București, 1952
 Ill weed (Iarbă rea), piesă în trei acte, "The Book" Pub. House, București, 1952
 Teatru: Iarbă rea. Pentru fericirea poporului. Bulevardul Împăcării. Într-o noapte de vară. Cântecul libertății. Mielul turbat, Editura de stat pentru literatură și artă, București, 1953
 Mielul turbat. Comedie în trei acte, Consiliul Central al Sindicatelor, București, 1954
 Arcul de triumf, 1954
 Rețeta fericirii sau "Despre ceva ce nu se vorbește". Piesă în trei acte, ESPLA, București, 1957
 Teatru, ESPLA, București, 1959 (2 vol.)
 Adam și Eva, 1963
 Sfântul Mitică Blajinul, 1965
 Fii cuminte, Cristofor!, 1965
 Opinia publică, 1967
 Comedii: Bulevardul Împăcării. Mielul turbat. Rețeta fericirii. Siciliana. Adam și Eva. Opinia publică, Editura pentru Literatură, București, 1967
 Poezii, Editura pentru Literatură, București, 1968
 Interesul general, 1971
 Tipuri și tertipuri. Dosar de fișe pentru o eventuală caracterologie socială, Editura Politică, București, 1971
 Simfonia patetică, epopee dramatică în două părți și 10 tablouri, Colecția Rampa, Editura Eminescu, București, 1974 (prezentare grafică de Armand Crintea)
 Teze și paranteze. Articole din ziare și publicații periodice între 1970 și 1973, Editura Eminescu, București, 1974
 Viața unei femei, dramă politică în două părți, Colecția Rampa, Editura Eminescu, București, 1976, (prezentare grafică de Armand Crintea)
 Satirice, Editura Eminescu, București, 1977 (cuvânt înainte de Nicolae Balotă)
 Fabule, Editura Eminescu, București, 1977 (copertă de Petre Hagiu și pseudo-prezentare de Șerban Cioculescu)
 Jurnal de atelier, eseuri, Editura Eminescu, București, 1978

În alte limbi 
 A dudva („Iarbă rea”), traducere în limba maghiară de Andor Karács, București, 1950.

Premii, distinctii
Premiul de stat al Republicii Socialiste Romania

Scenarii de film
 Viața învinge (1950, Dinu Negreanu)
 Premiera (1976)

Note

Bibliografie
 Fișa biografică a autorului în Dicționarul scriitorilor români, coordonat de Mircea Zaciu, Marian Papahagi, Aurel Sasu, Editura Fundației Culturale Române, 1995

Nașteri în 1913
Nașteri pe 20 iunie
Decese în 1979
Decese pe 10 iunie
Bucureșteni
Dramaturgi români
Dramaturgi evrei
Evrei români
Laureați ai Premiului de Stat
Oameni ai radioului din România
Poeți români din secolul al XX-lea
Poeți evrei
Români cunoscuți sub pseudonimele folosite
Scriitori cunoscuți sub pseudonimele folosite
Scriitori români din secolul al XX-lea
Membri ai Comitetului Central al Partidului Comunist Român
Directori de reviste români
Români incinerați